Šimonys

Šimonys – miestelis Kupiškio rajono savivaldybėje, 1 km nuo kelio . Seniūnijos ir seniūnaitijos centras. Stovi medinė Šimonių Švč. Mergelės Marijos Ėmimo į dangų bažnyčia (nuo 1920 m.), Lietuvos nepriklausomybės dešimtmečio paminklas, veikia Šimonių pagrindinė mokykla, biblioteka, paštas (LT-40018).

Prie miestelio įkurtas Šimonių girios biosferos poligonas, pietuose plyti Šimonių giria.

 Istorija 
miniatiūra|left|Viena iš gatvių
miniatiūra|left|Paminklas Lietuvos nepriklausomybės dešimtmečiui

1492 m. minimas Šimonių kaimas. Padavimas pasakoja, kad 1446 m. Šilainio šeima Šventajame Šile patiria nepaprastą įvykį netoli Butkūnų dvaro. Trys jų vaikai: Bernardas 14 metų, Margarita 12 m. ir Jurgis 8 metų grybaudami miške pasiklydo. Besimelsdami virš pušies pamatė Švš. Mergelę Mariją, kuri liepė pasakyti visiems, kad šioje vietoje statytų bažnyčią. Už tai pažadėjusi laiminti visą kraštą ir gausiai dalinti savo malones. Tad labiausiai miestelį pradėjo garsinti Švč. Mergelės Marijos Ėmimo į dangų paveikslas su savo malonėmis. Nuo to laiko Šimonis ėmė lankyti maldininkai. Iš lūpų į lūpas sklido kalbos apie stebuklingus nutikimus, išgijimus, Švč. Mergelės Marijos teikiamas malones. 1700 m. užrašyti 35 nepaprasti pagijimai, kurie buvo fiksuojami ir toliau. Iki 1862 m. užrašyti 122 nepaprasti pagijimai.

1669 m. minima koplyčia. 1671 m. pastatyta pirmoji Šimonių bažnyčia. Manoma, kad miestelio vardas kilo nuo girios sargo Jono Šimonio ir kunigo J. Šumausko pavardžių. Šių vyrų atminimui, kurie rūpinosi pirmosios bažnyčios statyba, vyskupas Steponas Mikalojus Pacas 1671 m. pašventino neseniai pastatytą kaimo bažnyčią ir įvedė atlaidus, kuriuos pavadino Šimonių vardu. Ilgainiui ir pats bažnytkaimis imtas vadinti Šimonimis.

Šimonys pradėjo augti XVII a. 2-ojoje pusėje suteikus miestelio privilegijas. 1672 m. miestelis priklausė Tyzenhauzams. 1720 m. gavo turgaus privilegiją. XVIII a. Šimonys buvo seniūnijos centras. 1765 m. veikė smuklė. XIX a. minimas Šimonių dvaras (valstybinis). Besilankant maldininkų būriams bažnyčia tapo per maža, tad 1775–1779 m. perstatyta. 1779 m. rugsėjo 8 d. vyskupas Juozapas Arnulfas Giedraitis bažnyčią pašventino ir įvedė Švč. Mergelės Marijos gimimo atlaidus. 1915 m. Pirmojo pasaulinio karo metu bažnyčią vokiečiai sudegino. Ugnyje žuvo ir stebuklingasis paveikslas.

XIX a. Šimonys – miestelis Vilkmergės apskrities Puponių valsčiuje, priklausęs Kupiškio parapijai.

1802 m. Šimonyse kunigavo Antanas Strazdas. XIX a. pradžioje veikė parapinė, nuo 1870 m. – valdinė pradžios mokykla. 1876 m. miestelis sudegė; degė ir 1915 ir 1920 m. pastatyta nauja medinė. 1941, 1949 ir 1951 m. ištremta Šimonių gyventojų 7 šeimos (22 žmonės, tarp jų visi 4 mokyklos mokytojai). 1947–1950 m. apylinkėse veikė Algimanto apygardos partizanai (Antanas Starkus-Montė). Sovietų okupacijos metais Šimonys buvo kolūkio centrinė gyvenvietė.

1928 m. pastatytas paminklas Lietuvos Nepriklausomybės dešimtmečiui (vėliau nugriautas,1997 m. atstatytas).

miniatiūra|Švč. Mergelė Marija Šimonyse

|}

 Gyventojai 

 Žymūs žmonės 
 1802 m. Šimonyse kunigavo poetas Antanas Strazdas (1763–1833).
 1840 m. Šimonyse gimė kunigas, knygnešys ir švietėjas Kleofas Kozmianas. (1840–1893)
 Šimonyse palaidotas Vyčio Kryžiaus kavalierius Kostas Skemundris (1893–1966).
 1910 m. Šimonyse gyveno, mokėsi lietuvių kalbos ir rinko Kupiškio krašto tautosaką suomių mokslininkas A. R. Niemis.
 Šimonyse 1970 m. gegužės 11 d. gimė lietuvių poetė, prozininkė, eseistė, dramaturgė, literatūros kritikė Renata Šerelytė.
 1919 m. spalio 29 d. Zubiškiuose (Šimonių valsčius) gimė Lietuvos partizanas, 1941 m. birželio sukilimo dalyvis, antrasis Algimanto apygardos vadas Antanas Starkus–Montė.

Adomynės kaime (Šimonių seniūnija) palaidoti Algimanto partizanų apygardos pareigūnai, partizanai, žuvę 1949-11-01 Algimanto apygardos štabo bunkeryje, Šimonių girioje, šalia Priepado ežero, kautynėse ir susisprogdinę, apsupus priešams. Palaidotas Algimanto apygardos partizanų vadas, šimonietis A. Starkus-Montė,Algimanto apygardos štabo viršininkas Albinas Pajarskas-Bebas, (gimė 1923 m.), Montės partizanų būrio vadas, Julius Burneika-Tardytojas (gimė. 1918 m.) ir kt. partizanai.

2018 m. minint Antano Starkaus-Montės gimimo 100-metį ir žūties 70-metį atidengtas paminklas (šalia kelio Utena–Kupiškis).

 Galerija 

 Šaltiniai 

 Nuorodos 
 www.simonys.lt 
 Virtualus Šimonių turas / Virtual Tour of Simonys, Lithuania (2012) (video)

 Kupiškėnų mintys „DIEVO PAŽENKLINTA ŠIMONIŲ BAŽNYČIA“
 Šimonių bendruomenės naujienos  
 Marijos žemė. Stebuklingos Marijos šventovės Lietuvoje, „Stebuklingos Marijos šventovės“